54 
számból vagy 655 egyes kötet-, füzet- s térképből áll. Az 
1874. évben 78 kötet- s füzettel szaporodott a társ. könyvtár. 
E gazdagodás részint a más tudományos társulatok- 
s intézetekkel fennálló csereviszonynak, részint pedig ajándé¬ 
kozásnak köszönhető. Csak előnyére szolgálhat a társulati 
könyvtárnak annak a magyar kir. földtani intézetnek őrizés 
alá való átadása, a mi a f. évi január hó 24-én tar¬ 
tott választmányi gyűlésben — természetesen a társulat tulaj¬ 
donjogának teljes fentartása mellett — elhatároztatott. Ezen 
intézmény lehetségessé teendi a társulati könyvtár átnézetes 
elhelyezését s jó rendben tartását, mely az eddigi, már tavalyi 
jelentésemben felemlített helyszűke s az illető szekrény rósz 
belső berendezése miatt lehetetlen vala. 
Mint ezelőtt, ezentúl is rendelkezésére áll a könyvtár 
használása a budapesti társulati tagoknak, és remélem, 
hogy mindinkább növekedni fog azok száma, kik e könyvtárt 
használni kívánják. Ha a régibb jegyzékekben felsorolt köny¬ 
vek nehányai talán hiányoznának, az az átadás alkalmával 
fog kitűnni. 
Itt legyen szabad még megjegyeznem, miszerint utolsó, 
a t. közgyűlés elé terjesztett jelentésemben megnevezett tudo¬ 
mányos társulatok- s intézetekkel nem csak fennáll a csere¬ 
viszony jelenleg is, hanem hogy a földtani társulat újabb idő¬ 
ben megint erélyesebben kifejtett tevékenysége következtében 
a tudományos közlekedés mindinkább magasabb fokra emel¬ 
kedik. Habár a társulat pénzbeli viszonyaihoz képest igen 
költséges is volt az utolsó 1874. évben a T) Közlöny“-höz mellék¬ 
letként kiadott Posepny — Rézbányára vonatkozó — műve, e mű 
kiadása mégis csak dicsőségére válik a társulatnak, és biztos 
jele annak, hogy élénk szellemi élet lüktet a társulat körében. 
Végre szabadjon még felemlítenem, miszerint a „Földtani 
Közlöny" a lefolyt évben a nevezetesebb politikai és szépiro¬ 
dalmi lapok szerkesztőségeinek is lett megküldve, és hogy a 
választmány legújabb elhatározása folytán az a m. nemzeti mú¬ 
zeum, valamint az egyetemi könyvtár részére is, mely intéze¬ 
tek e végett szóbelileg fordultak a társulathoz, megküldetik. 
Budapest, 1875. évi január hó 27-én. 
T. Rotli Lajos, 
társ. II. titkár. 
